Murus Bezengiensis
Murus Bezengiensis (Georgiane ბეზენგის კედელი; Russice Безенгийская стена) est altissima iugi Principalis Caucasi Maioris pars, in confinio Suaniae (Georgiae regione) et Cabardino-Balcariae rei publicae Russiae sita. Qui murus, ut dicitur, est grex montium artissime coniunctorum inter transitum Tsanneranum (3887 m altitudinis) ab occidente et Dychnyauš (3836.1 m) ab oriente. Eius cacumina sunt: Lalver (4355,0 m), Cacumen Eseninis (4346,3 m), Gestola (4859,9 m), Katyntau (4979,0 m), Cacumen 4859, Džangitau Occidentalis (5058,8 m), Džangitau Principalis (5085 m), Džangitau Orientalis (5033,6 m), Cacumen Rustaveli (~4900 m), Šchara Occidentalis (5068,8 m), Šchara Principalis (5193,2 m), Šchara Orientalis (4866,5 m). Šchara Principalis est altissimum iugi Caucasici Principalis cacumen. Super glaciarium Bezengiense murus stat.